**2024 - An Dámhachtain um Oíche Chultúir Dhéanach - Ceisteanna Coitianta**

**Is duine aonair mé, an féidir liom iarratas a dhéanamh ar Dhámhachtain um Oíche Chultúir Dhéanach?**

Ní féidir, ach is féidir leat a bheith i do chomhpháirtí ar iarratas.

**Cé mhéad comhpháirtí atá ag teastáil le haghaidh iarratas ar Oíche Chultúir Dhéanach?**

Ní mór 2 chomhpháirtithe a bheith ann le haghaidh iarratais mhaoinithe:

a)     le príomhimeachtaí déanach san oíche, a bhfuil áit iontu do os cionn 500 duine, arna aithint agus arna stiúradh ag oifig ealaíon de chuid údarás áitiúil i gcomhpháirtíocht le hionad ealaíon/eagraíocht ealaíon/féile ealaíon amháin nó níos mó agus/nó coimeádaí amháin nó níos mó,

**nó**

b)     le príomhimeachtaí déanach san oíche, a bhfuil áit iontu do os cionn 500 duine, arna stiúradh ag ionad ealaíon/eagraíocht ealaíon/comhlacht léiriúcháin/féile ealaíon i gcomhpháirtíocht leis an oifig ealaíon de chuid údarás áitiúil faoi seach **agus** le comhpháirtithe ealaíon eile.

**An féidir leat níos mo ná iarratas amháin a dhéanamh ar an Dámhachtain um Oíche Chultúir Dhéanach 2024?**

Is féidir leat a bheith i do phríomhiarratasóir in iarratas amháin agus i do chomhpháirtí in iarratas eile.

# An bhfuil rannpháirtíocht in Oíche Chultúir roimhe seo riachtanach chun iarratas a dhéanamh ar an dámhachtain seo?

Níl, fáiltímid roimh eagraíochtaí nua páirt a ghlacadh in Oíche Chultúir.

**An bhféadann nach dtiocfaidh ach aon iarratas amháin as gach Údarás Áitiúil?**

Ní fhéadann, níl aon teorainn ar líon na n-iarratas a chuirtear isteach ó údarás áitiúil. Ní féidir leis an Údarás Áitiúil a bheith ina phríomhiarratasóir ach ar iarratas amháin, ach caithfidh siad a bheith mar chomhpháirtí agus tacú le gach iarratas eile freisin.

**Cén chaoi ar féidir le húdarás áitiúil tacú le hiarratas?**

Is féidir leis na húdaráis áitiúla tacú le hiarratas ar bhealaí éagsúla e.g. ó thaobh cúrsaí airgid nó go heagraíochtúil/tacaíocht comhchineáil\*. Mholfaimis duit dul i gcomhairle le d’údarás áitiúil chomh luath agus is féidir sa tionscadal.

\*Léigh na sonraí faoi thacaíocht comhchineáil sna treoirlínte go cúramach le do thoil.

# Sula gcuirtear aon chomhiarratas faoi bhráid na Comhairle Ealaíon, an bhfuil aon léargas ar an gcaoi a gcuirfeadh údarás áitiúil critéir roghnúcháin i bhfeidhm ar réimse iarratas óna gceantar?

Glacfaidh an t-údarás áitiúil ábhartha na cinntí seo ar leibhéal áitiúil. Ba cheart duit dul i dteagmháil le hOifig Ealaíon d’údarás áitiúil chomh luath agus is féidir sa phróiseas seo.

**Cén uair a bheidh a fhios agam cé acu ar éirigh le m’iarratas ar Dhámhachtain um Oíche Chultúir Dhéanach 2024 nó nár éirigh?**

Cuirfear na cinntí sin in iúl d’iarratasóirí roimh dheireadh mhí na Bealtaine.

# An gá go mbeadh spásanna do lucht féachana os cionn 500 duine i suíomh amháin nó an bhféadfadh siad a bheith in ionaid tionóil chomhshuite éagsúla?

D’fhéadfadh sé go mbeadh imeacht á reáchtáil i níos mó ná ionad tionóil amháin sa chomharsanacht chéanna.

# Tá níos lú ná 500 spás inár n-ionad tionóil, an bhféadfaimid príomhimeacht a reáchtáil faoi dhó chun lucht féachana os cionn 500 duine a bhaint amach?

Tá sé mar aidhm ag an bpríomhimeacht imeacht a reáchtáil idir réimse comhpháirtithe (lena n-áirítear an t-údarás áitiúil) chun brí a chur sna spásanna poiblí agus spásanna comhroinnte.

Mholfaimis d’ionaid tionóil agus do na daoine atá i gcónaí i gceantair tuaithe iniúchadh a dhéanamh ar roinnt réitigh agus ar fhormáidí éagsúla lena chinntiú go bhfuil fáil ag 500 duine ar an léiriú beartaithe le linn thréimhse an tráthnóna.

Is féidir samplaí de longa ceannais a fheiceáil anseo– **https:// culturenight.ie/late-night-events-2/**

# An bhféadfaí go measfar gur eagraíocht ealaíon é comharghrúpa?

D’fhéadfaí. Ba cheart duit na treoirlínte a léamh go cúramach lena fháil amach cé acu an bhfuil na critéir comhlíonta agat mar phríomhiarratasóir a ghlacfaidh le téarmaí agus coinníollacha na dámhachtana; mar shampla, an bhfuil cuntas bainc faoina n-ainm féin ag an gcomharghrúpa etc nó nach bhfuil. Mura bhfuil, d’fhéadfá smaoineamh ar bheith i do chomhpháirtí, ní mar phríomhiarratasóir.

**An bhfuil maoiniú díreach le haghaidh pobail uirbeacha níos mó?**

Níl, táimid ar thóir scaipeadh spásúlachta leathan go náisiúnta do na himeachtaí atá maoinithe tríd an dámhachtain seo. Ba cheart duit a bheith airdeallach ar lárionaid daonra (bailte etc) ina mbeadh seans níos mó ann lucht féachana níos mó ná 500 a mhealladh. Ba cheart duit dul i dteagmháil le hOifig Ealaíon d’údarás áitiúil chun na féidearthachtaí a phlé laistigh de do cheantar.

# D’fhéadfadh roinnt dúshlán a bheith ag pobail faoin tuath nach mbeadh ag pobail uirbeacha, an bhfuil sruth maoinithe ar leith a ghlacann an méid sin san áireamh?

# Ní dhéanann Dámhachtain um Oíche Chultúir Dhéanach 2024 idirdhealú idir pobail uirbeacha agus pobail faoin tuath. Déan teagmháil le hOifig Ealaíon d’údarás áitiúil, le do thoil, a thabharfaidh tacaíocht don chlár áitiúil a bheidh ag tarlú in ionaid éagsúla go háitiúil.

**Cé atá in ann a bheith ina chomh-mhaoinitheoir le haghaidh imeacht Oíche Chultúir Dhéanach?**

Clúdóidh an dámhachtain 60% de na costais, agus ba cheart don iarratasóir/do chomhpháirtithe an tionscadail an fuílleach (40% ar a laghad) a mheaitseáil. Is féidir tacaíocht chomhchineáil a thabhairt le haghaidh 25% den ioncam comhoiriúnaithe.

Is é €12,500 an t-uasmhéid is féidir a iarraidh.

Mholfaimis duit dul i gcomhairle le d’údarás áitiúil chomh luath agus is féidir sa tionscadal.

# An féidir le himeachtaí mórscála ar líne a bheith san áireamh sna tograí?

Is féidir gné ar líne / craolacháin / digiteach a bheith ag baint le do thogra, ach tá na himeachtaí in ainm is a bheith i bpearsa.

# An féidir le himeachtaí tarlú laistigh de Thuaisceart Éireann?

Cé gur imeacht poiblí bliantúil uile-oileáin é Oíche Chultúir, ní thugann Dámhachtain Oíche Chultúir Dhéanach maoiniú ach amháin d’imeachtaí laistigh de Phoblacht na hÉireann.

Tá an dámhachtain oscailte d’oifigí ealaíon na n-údarás áitiúil (lena n-áirítear Ealaín na Gaeltachta), féilte ealaíon, ionaid ealaíon, comhlachtaí léiriúcháin agus eagraíochtaí ealaíon amháin. Ní bheidh eagraíocht ná duine aonair nach bhfuil sa chatagóir sin incháilithe chun iarratas a dhéanamh mar phríomhiarratasóir.

**Cé na cineálacha imeachtaí a gheobhaidh maoiniú?**

Ní mór d’iarratas a bheith le haghaidh mórimeacht nuálach a chuirfear ar bun ar Oíche Chultúir – an 20 Meán Fómhair, 2024.

# An féidir le himeachtaí tarlú lasmuigh d’Éirinn e.g. laistigh d’ambasáidí Éireannacha?

Ní féidir

# An gá go mbeadh ionaid tionóil saor ó alcól?

Ní gá go mbeadh ionaid tionóil agus imeachtaí ar Oíche Chultúir saor ó alcól.

# An bhfuil aon chomhairle agat maidir le riachtanais slándála d’imeacht níos déanaí san oíche?

# Is gá riachtanais slándála a phlé go háitiúil, agus an t-imeacht ar leith atá beartaithe á cur san áireamh.

**Cé hiad na foirmeacha ealaíne ar féidir leo iarratas a dhéanamh ar an dámhachtain seo?**

Tá gach foirm ealaíne agus réimse cleachtas ealaíon incháilithe le hiarratas a dhéanamh, níl aon sainmhíniú curtha i bhfeidhm sna treoirlínte. Is tosaíocht straitéiseach don Chomhairle Ealaíon é sármhaitheas ealaíne, áfach, agus tugaimid spreagadh d’iarratais a léiríonn cur chuige uaillmhianach agus comhoibritheach ar ardchaighdeán i leith gníomhaíochtaí ealaíne iontacha i bhfoirm/bhfoirmeacha ar bith agus i gcleachtas ar bith ealaíne.

**An féidir le himeacht a bheith mar shuiteán a choimeádtar ar feadh tréimhse ama ar leith i ndiaidh imeachta? Téann an méid sin i ngleic le bealaí léirithe inbhuanaithe in áit tobthaispeántais.**

Is féidir, bheadh teorainn ar chostais mhaoinithe faoi Dhámhachtain Oíche Chultúir Dhéanach 2024 dóibh siúd chun an imeacht a chur ar fáil ar Oíche Chultúir.

# An féidir le himeachtaí táille a ghearradh ag am ar leith ar an oíche?

Chun imeacht a mheas mar chuid d’Oíche Chultúir 2024, ní mór d’imeacht a bheith saor in aisce don phobal.

**Naisc Úsáideacha**

[**www.culturenight.ie**](http://www.culturenight.ie/)

Is féidir teacht ar shonraí maidir leis na himeachtaí atá maoinithe mar chuid d’Oíche Chultúir Dhéanach 2023 ar: **https://culturenight.ie/late-night-events-2/**

**Tabhair faoi deara, go raibh na critéir agus na méideanna maoinithe a bhí ar fáil difriúil le haghaidh Oíche Chultúir dheireanach 2023. Cinntigh go ndéantar tagairt do threoirlínte Dhámhachtain um Oíche Chultúir Dhéanach 2024 agus d’iarratas idir lámha agat.**